Kuopijo centrinis stadionas

Kuopijo centrinis stadionas (suom. Kuopion keskuskenttä, dar žinomas Väre Areena, Savon Sanomat Areena, Magnum Areena pavadinimais) – futbolo stadionas Kuopijuje, Suomijoje. Stadiono talpa – 4778 žiūrovai. Istorija Atidarytas 1939 m. gegužės 29 d. Atidarymo ceremonijoje dalyvavo mažiausiai septyni tūkstančiai žmonių. Pirmosios oficialios futbolo rungtynės įvyko 1947 m. rugpjūčio mėn., kai aukščiausios lygos debiutantai KuPS futbolininkai išmėgino jėgas su čempionų titulą ginančiu HIFK. Futbolo aikštę 40 metų supo ir ristūnų takas, kuriame buvo organizuojami 1959 ir 1967 m. ristūnų turnyrai. 1969 m. spalio mėn. įvyko pirmosios Europos turnyro rungtynės, kai taurės laimėtojų taurės pirmame etape KuPS rungtyniavo prieš portuagalų „Academica Coimbra“. Pastaruoju metu namų rungtynes šiame stadione žaidė KuPS klubo vyrų komanda ir moterų ekipa. Ankstesniais metais rungtyniavo ir Pallokissat. Galerija Šaltiniai Nuorodos Soccerway.com Transfermarkt.com